 Št.: **EK-30/2024**

Ljubljana, 14.11.2024

ZADEVA: **Povabilo k nominiranju oseb za nacionalna priznanja Prometej znanosti in za častni naziv Komunikator-ica znanosti leta 2024**

Spoštovani!

**Sporočam vam, da sem vas imenoval za nominatorja-ico oseb(nosti) za kandidiranje/nominiranje posameznikov, skupin in(ali) organizacij za priznanja na področju komuniciranja znanosti za leto 2024. Podelitev je predvidena v prvi polovici leta 2025.**

Komuniciranje o znanosti in za znanost je v domeni raziskovalcev, univerzitetnih profesorjev, znanstvenih novinarjev, pa tudi vodij odnosov z javnostmi in samih managerjev raziskovalnih inštitucij. Napredovanju, doseganju izjemnih dosežkov in dometov Slovenska znanstvena fundacija (SZF) podeljuje na osnovi nominacij in izbora finalistov s končnimi sklepi komisij ter odborov priznanja **Prometej znanosti za odličnost v komuniciranju**. Za priznanje nominatorji predlagajo posameznik, pare, skupine in(ali) organizacije.

Od leta 2013 dalje SZF podeljuje posameznikom tudi častni naziv **Komunikator znanosti/Komunikatorica znanosti** leta. V letu 2024 bodo nominatorji predlagali kandidate, ki so se med koledarskim letom 2024 odlikovali v verodostojnem in samoiniciativnem predstavljanju znanstvene vsebine, zagotovili zaokrožen pogled na dogajanje ter dosežke v obliki znanstvenih spoznanj oziroma odkritij, njihov pomen in odmevnost v slovenski in mednarodni skupnosti.

Prilagam informacije, ki vam bodo v pomoč pri pravilnem odločanju glede nominiranja oseb(nosti) za katero/katere ste prepričani, da so upravičeni do najvišjega slovenskega nacionalnega priznanja na področju komuniciranja znanstvenih vsebin oz. znanstvene vednosti.

Prilagam tudi informacije o prejemnikih priznanj Prometej znanosti oz. nosilcih častnega letnega naziva Komunikator/Komunikatorica znanosti za zadnjih nekaj let.

**Nominacijo (za vsak primer posebej) pošljite na priloženem obrazcu (v dveh izvodih) skupaj z zahtevanimi prilogami na klasični naslov: Slovenska znanstvena fundacija, Štefanova ulica 15, 1000 Ljubljana do vključno 20. decembra 2024 (velja poštni žig tega dne).**

Lep pozdrav, dr. Edvard Kobal

PREDSEDNIK UPRAVE